<diacritize> Loooto nigba ti a maa de ibe ni a ti bere si ri ami won-onni. Lese kan naa gbogbo wa si ti fi aso di eti wa a n lo. Bayii ni a se titi a fi la afonifoji naa ja, sugbon nigba ti a la a ja tan ti a wo aarin wa a ko ri okan ninu wa mo, okunrin naa ni oruko re n je Ibanuje-isale ti o je eni kan ti oju re ki i fa ni mora lojo kan, a maa di enu ka duduudu. A duro titi ni iwaju a ko ri Ibanuje-isale bee ni a ko si mo bi o ti rin ni afonifoji naa. A fun feere ko dahun, a kigbe titi a ko rri i titi di oni olonii. Awon elomiran wi pe igba ti a de odo awon obinrin won-onni okunrin naa wo ibi ti won wa o si ya si odo won; awon elomiran wi pe o ti ya ki a too de ibe ati wi pe o sina si inu igbo ni. Sugbon olukuluku n so tire saa ni a ko si mo eyi ti a ba gbagbo, eyi ti o da wa loju ni wi pe awa ati Ibanuje-isale ni a jo kuro ni ilu Ojola-ibinu, awa ati Ibanuje-isale ko si jo la afoni-foji awon olori-buruku obinrin ja. <yor>Lóòótọ nígbà tí a máa dé ibẹ ni a ti bẹrẹ sí rí àmì wọn-ọnnì. Lẹsẹ kan náà gbogbo wa sì ti fi aṣọ di etí wa a ń lọ. Báyìí ni a ṣe títí a fi la àfonífojì náà já, ṣùgbọn nígbà tì a là á já tán tí a wo ààrin wa a kò rí ọkan nínú wa mọ, ọkùnrin náà ni orúkọ rẹ ń jẹ Ìbànújẹ-ìsàlẹ tí ó jẹ ẹnì kan tí ojú rẹ kì í fa ni mọra lọjọ kan, a máa di ẹnu ká duduudu. A dúró títí ní iwájú a kò rí Ìbanújẹ-ìsàlẹ bẹẹ ni a kò sì mọ bí ó ti rìn ní àfonífojì náà. A fun fèèrè kò dáhùn, a kígbe títí a kò rrí i títí di òní olónìí. Àwọn ẹlòmíràn wí pé ìgbà tí a dé ọdọ àwọn obìnrin wọn-ọnnì ọkùnrin náà wo ibi tí wọn wà ó sì yà sí ọdọ wọn; àwọn ẹlòmíràn wí pé ó ti yà kí á tóó dé ibẹ àti wí pé ó ṣìnà sí inú igbó ni. Ṣùgbọn olúkúlùkù ń ṣo tirẹ ṣáá ni a kò sì mọ èyí tí à bá gbàgbọ, èyí tí ó dá wa lójú ni wí pé àwa àti Ìbànújẹ-ìsàlẹ ni a jọ kúrò ní ìlú Òjòlá-ìbínú, àwa àti Ìbànújẹ-ìsàlẹ kò sì jọ la àfoní-fojì àwọn olórí-burúkú obìnrin já. 